రాజధాని రైతులకు మద్దతుగా దీక్ష
ఈనాడు, అమరావతి: ఆంధ్రప్రదేశ్‌కు ఏకైక రాజధానిగా అమరావతే కొనసాగేలా చూడాలని ప్రధాని నరేంద్ర మోదీకి తెదేపా అధినేత చంద్రబాబు విజ్ఞప్తి చేశారు. అమరావతిని కాపాడాల్సిన బాధ్యత కేంద్రంపై ఉందని స్పష్టం చేశారు. రాజధాని రైతుల పోరాటం 200 రోజులకు చేరుతున్న సందర్భంగా శనివారం ఆయన మంగళగిరి సమీపంలోని తెదేపా జాతీయ కార్యాలయంలో పార్టీ నాయకులతో కలిసి నిరసన దీక్ష నిర్వహించారు. రాజధాని తరలిపోతుందన్న మనో వేదనతో మృతి చెందిన 68 మంది రైతుల చిత్రపటాలవద్ద నివాళులర్పించారు. రాజధాని ప్రజల్ని, వారికి సంఘీభావంగా రాష్ట్రవ్యాప్తంగా, విదేశాల్లోనూ నిరసనలు చేస్తున్న వారిని ఉద్దేశించి జూమ్‌ యాప్‌ ద్వారా మాట్లాడారు. 'విభజన చట్టంలో ఆంధ్రప్రదేశ్‌కు ఒక రాజధాని ఉంటుందని చెప్పారుగానీ మూడు అనలేదు. అమరావతి సంపద సృష్టించే ప్రాజెక్టు. దీని నిర్మాణానికి కేంద్రం రూ.2,500 కోట్ల నిధులిచ్చింది. ఇంకా ఇస్తామని చెప్పింది. అందుకే ఈ రాష్ట్రాన్ని, అమరావతిని కాపాడాల్సిందిగా కేంద్రాన్నీ, ప్రధానినీ కోరుతున్నా' అని పేర్కొన్నారు.
rajadhani raitulaku maddatugaa deeksha
eenaadu, amaravati: aandhrapradeshheku ekaika rajadhaniga amaravathe konasagela chuudaalani pradhaani narendra modeeki tedepa adhinetha chandrababu vignapti chesaru. amaravatini kaapaadaalsina baadhyata kendrampai undani spashtam chesaru. rajadhani raitula poratam 200 rojulaku cherutunna sandarbhamgaa sanivaaram aayana mangalagiri sameepamloni tedepa jaateeya kaaryaalayamlo party naayakulatho kalisi nirasana deeksha nirvahinchaaru. rajadhani taralipotundanna mano vedanatho mruti chendina 68 mandi raitula chitrapatalavadda nivaalularpinchaaru. rajadhani prajalni, vaariki sanghibhaavamgaa raashtravyaaptamgaa, vidaesaalloonuu nirasanalu chestunna vaarini uddesinchi joomy yape dwara matladaru. 'vibhajana chattamlo aandhrapradeshheku oka rajadhani untundani cheppaarugaanii moodu analedu. amaravati sampada srushtinche praajektu. deeni nirmaanaaniki kendram roo.2,500 kotla nidhulichindi. inka istamani cheppindi. anduke ee rashtranni, amaravatini kapadalsindiga kendraanni, pradhaaninii korutunna' ani perkonnaru.